SET ปิดเช้าบวก 4 จุด รับแรงซื้อหุ้นแลกการ์ด โบรกฯคาดบ่ายไซด์เวย์
SET ปิดเช้าบวก 4 จุด รับแรงซื้อหุ้นแลกการ์ดและเล่นเก็งหุ้นเข้า SET50-SET100 บ่ายนี้ตลาดฯคงแกว่งแคบต่อไป ให้แนวรับ 1,650 แนวต้าน 1,660 จุด
30 ธ.ค. 2564

โดยนักวิเคราะห์ กล่าวว่า ตลาดหุ้นไทยเช้านี้แกว่งตัวในกรอบไม่กว้างมาก ช่วงรอดูการปรับหุ้นเข้า/ออกในกลุ่ม SET50 และ SET100 ในวันนี้ ซึ่งแรงซื้อที่เข้ามาส่วนใหญ่เข้ามาในหุ้นยัง Laggard อย่าง INTUCH, BGRIM, CPALL, CPF, SAWAD เป็นต้น และเล่นเก็งกำไรหุ้นเข้า SET50-SET100 ด้วย อย่าง TIDLOR, AWC เป็นต้น ขณะที่มีแรงขาย DELTA หลุดจาก SET50-SET100
นอกจากนี้ยังรอการประเมินสถานการณ์การแพร่ระบาดไวรัสโควิด-19 ในช่วงหลังเทศกาลปีใหม่ ส่วนวอลุ่มเทรดของตลาดโดยรวมดูบางก่อนเข้าหยุดยาวช่วงปีใหม่ ด้านตลาดหุ้นภูมิภาคเอเชียเช้านี้เคลื่อนไหวทั้งบวก-ลบกรอบแคบช่วงรอปัจจัยใหม่
สำหรับแนวโน้มการลงทุนในช่วงบ่ายนี้ นักวิเคราะห์ กล่าวว่า ตลาดฯคงจะแกว่งแคบต่อไป ให้แนวรับ 1,650 จุด แนวต้าน 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
GULF มูลค่าการซื้อขาย 1,605.45 ล้านบาท ปิดที่ 45.50 บาท เพิ่มขึ้น 1.50 บาท
DELTA มูลค่าการซื้อขาย 1,420.97 ล้านบาท ปิดที่ 402.00 บาท ลดลง 12.00 บาท
GPSC มูลค่าการซื้อขาย 1,079.08 ล้านบาท ปิดที่ 88.75 บาท เพิ่มขึ้น 0.75 บาท
SCB มูลค่าการซื้อขาย 1,076.64 ล้านบาท ปิดที่ 127.00 บาท ลดลง 0.50 บาท
EA มูลค่าการซื้อขาย 1,029.40 ล้านบาท ปิดที่ 96.00 บาท ลดลง 0.25 บาท